התעלות
מעל לאגמים, מעל לערבות,; ממעל להרים, עבים, חורשות, ימים,; מעבר לחמה, לאתר המרומים,; מעבר לתחומי הספירות הככובות-; תרקיע שם, לבי, תשוט שם, קל-תנועה-; כהתעלף שחין בים גבה מצולה,; חלל אינסוף אפל תצלח בצהלה,; שטוף תאוה גברית שאין להביעה.; המרא הרחק מעם האלח החולה:; באוירי-פסגות נסוק והתקדש,; כממשקה-אלים לגום שם מן האש-; הן נגה המרחב את שלהבתה מלא.; בעת אשר מכות גורל ומכאובים; על ערפילי-קיום כדו לאין משא,; אשרי האיש שכנף ציפור נעלסה; תנהיג אותו אל שדות הזוהר השלוים.; אשריו שהרהורים לו כארחות-חוגה -; פורחים אל שמי הבוקר ומתרוממים; מעל חייו ידאה, את שפת הדוממים; ישיג אז, ובלשון פרחי-הבר ירגע.; 